Etruskisahrami

Etruskisahrami (Crocus etruscus) on sahrameihin kuuluva monivuotinen kasvilaji. Sitä käytetään koristekasvina.

 Ulkonäkö 
Etruskisahrami kasvaa 5–15 senttimetriä korkeaksi. Tyvilehtiä on kolmeasta neljään kappaletta, 2–6 millimetriä leveitä. Pitkätorvinen vaalean sinivioletti kukka kasvaa suoraan maanalaisesta mukulasta. Kukan heteet ovat keltaiset. Emin vartalon kärki on kolmiliuskainen.

 Levinneisyys 
Etruskisahrami esiintyy luonnonvaraisena vain Luoteis-Italiassa. Se kasvaa Keski-Toscanassa tammi-, pyökki- ja kastanjametsissä.The IUCN Red List of Threatened Species: Zafferano Etrusco (Crocus etruscus)  Viitattu 7.8.2021. Laji voi olla viljelykarkulainen luontaisen levinneisyysalueen ulkopuolella.

 Lähteet 

Luokka:Sahramit
Luokka:Silmälläpidettävät kasvit